keprabone Sang Prabu, mula Ratu Keling kudu ngati-ati anggone milih mantu. Kuwi kabeh saliyane kanggo kabahagyan putrine uga kanggo kuncarane negarane, katentreman lan kemakmuran kawulane. Sapa sing kapilih dadi garwane Dewi Wahdi mbesuke mesthi bakal bebarengan nyekel pusaraning adil Negara Keling karo garwane. Mula ora isa wong sembarangan nggarwo putrine. Kudu ditimbang bibit, bobot lan bebete. Sang Prabu ora kersa njlomprongake kawulane menyang kasangsaran amarga pilihan putrine kang keliru. Aja nganti kawulane sing saiki wis ayem tentrem, gumregut makarya kanthi nengenake gotong royong, mbareng diprentah putrine, entuk pangojok-ojoke garwane dadi bubrah, adoh saka kahanan adil, makmur, ayem lan tentrem.